ಜೈಲಿನಲ್ಲೇ ಲವ್ವಿ-ಡವ್ವಿ ಶುರು ಮಾಡ್ದ ಕಾಲ್ ಸೆಂಟರ್ ಉದ್ಯೋಗಿ ಪ್ರತಿಭಾ ಹಂತಕ!

ಬೆಂಗಳೂರು: ಕಾಲ್ ಸೆಂಟರ್ ಮಹಿಳಾ ಉದ್ಯೋಗಿ ಪ್ರತಿಭಾ ಕೊಲೆಗೈದ ಹಂತಕ ಜೈಲಿನಲ್ಲೇ ಲವ್ವಿಡವ್ವಿ ಶುರುಮಾಡಿದ್ದಾನೆ.

ಪ್ರತಿಭಾ ಮರ್ಡರ್ ಕೇಸ್‍ನಲ್ಲಿ ಜೀವವಾಧಿ ಶಿಕ್ಷೆಗೆ ಒಳಗಾಗಿರುವ ಅಪರಾಧಿ ಶಿವಕುಮಾರ್ ಬೆಂಗಳೂರಿನ ಪರಪ್ಪನ ಅಗ್ರಹಾರ ಜೈಲಿನಲ್ಲಿದ್ದಾನೆ. ಆದರೆ ಜೈಲಿನಲ್ಲಿ ಕೊಳೆಯಬೇಕಿದ್ದ ಇವನು ಜೈಲಿನ ಹೋಂ ಗಾರ್ಡ್ ಕೆಲಸ ಮಾಡುವ ಮಹಿಳೆಯ ಜೊತೆ ಲವ್ ಶುರುಮಾಡಿದ್ದಾನೆ.

ಅಪರಾಧಿ ಶಿವಕುಮಾರ್ ಹುಷಾರಿಲ್ಲ ಅಂತಾ ಸುಳ್ಳು ಹೇಳಿ ತನ್ನ ಪ್ರೇಮಿ ಜೊತೆ ಐಷಾರಾಮಿ ಹೋಟೆಲ್‍ಗಳಿಗೆ ಹೋಗುತ್ತಿದ್ದಾನೆ. ಹೋಂಗಾರ್ಡ್ ಹುಡುಗಿಗೂ ಮದುವೆಯಾಗೋದಾಗಿ ನಂಬಿಸಿ ಆಕೆಯ ಜೊತೆ ಫೊಟೋಗಳನ್ನು ತೆಗೆದುಕೊಂಡಿದ್ದಾನಂತೆ. ಈಗ ಆ ಫೋಟೋಗಳು ವೈರಲ್ ಆಗಿದ್ದು, ಇವರ ಲವ್ ಬಗ್ಗೆ ಜೈಲಾಧಿಕಾರಿಗಳಿಗೆ ತಿಳಿದಿಲ್ಲ ಎಂಬುದು ಒಂದು ಯಕ್ಷ ಪ್ರಶ್ನೆಯಾಗಿದೆ.

2005 ರಲ್ಲಿ ಕಾಲ್ ಸೆಂಟರ್ ಉದ್ಯೋಗಿಯಾಗಿ ಕೆಲಸ ಮಾಡುತ್ತಿದ್ದ ಪ್ರತಿಭಾ ಅವರನ್ನ ಅದೇ ಸೆಂಟರ್‍ನಲ್ಲಿ ಕ್ಯಾಬ್ ಡ್ರೈವರ್ ಆಗಿದ್ದ ಶಿವಕುಮಾರ್ ಮಧ್ಯರಾತ್ರಿ ಪಿಕ್‍ಅಪ್ ಮಾಡಿದ್ದು, ನಂತರ ಆಕೆಯನ್ನ ನಿರ್ಜನ ಪ್ರದೇಶಕ್ಕೆ ಕರೆದುಕೊಂಡು ಹೋಗಿ ಅತ್ಯಾಚಾರವೆಸಗಿ ಕೊಲೆ ಮಾಡಿದ್ದ. ನಂತರ ಕೋರ್ಟ್ ಆತನಿಗೆ ಜೀವಾವಧಿ ಶಿಕ್ಷೆ ವಿಧಿಸಿತ್ತು.